N. Ραιδεστός 3-11-2016

Αρ. Πρωτ.: 349

ΠΡΟΣ: Τουριστικά Γραφεία

ΚΟΙΝ.: Την κα Διευθύντρια Π.Ε. Αν. Θεσ/νίκης



ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΟΛΙΤΙΣΜΟΥ

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ ΔΙΕΥΘΥΝΣΗ Π. & Δ.ΕΚΠ/ΣΗΣ

ΚΕΝΤΡΙΚΗΣ ΜΑΚΕΔΟΝΙΑΣ

Δ/ΝΣΗ Π. Ε. ΑΝΑΤΟΛΙΚΗΣ ΘΕΣ/ΝΙΚΗΣ

```````````

2Ο ΔΗΜΟΤΙΚΟ ΣΧΟΛΕΙΟ Ν. ΡΑΙΔΕΣΤΟΥ

|  |  |  |
| --- | --- | --- |
| Ταχ. Δ/νση | **:** | 22 χλμ Θεσ/νίκης-Πολυγύρου |
| Ταχ. Κώδικας | **:** | Τ.Θ.939 57001 Ν. Ραιδεστός |
| Πληροφορίες | **:** | Γεώργιος Τζιουμάκης |
| Τηλέφωνο/ Fax | **:** | 2310 365965/2310365908 |
| email | **:** | mail@2dim-n-raidest.thess.sch.gr |
| Ιστοσελίδα | **:** | http://www.2dim-n-raidestos.gr |
| Κωδικός | **:** | 9521277 |

Θέμα: «Πρόσκληση εκδήλωσης ενδιαφέροντος σχετικά με την τριήμερη εκδρομή της Έκτης (Στ΄) τάξης του 2ου Δημ . Σχολ. Νέας Ραιδεστού στην Αθήνα για επίσκεψη στη Βουλή των Ελλήνων για το σχολικό έτος 2016-2017»

Ο Διευθυντής του 2ου Δ. Σχ. Ραιδεστού ζητά εκδήλωση ενδιαφέροντος από τουριστικά γραφεία για τη διοργάνωση της τριήμερης εκδρομής της ΣΤ’ τάξης του σχολείου μας στην Αθήνα, στο πλαίσιο της επίσκεψης στην βουλή των Ελλήνων.

Η εκδρομή θα πραγματοποιηθεί από 31-03-2017 (ημέρα Παρασκευή) έως και 02-04-2017 (ημέρα Κυριακή).

* Άτομα: 50 (περίπου). 25 μαθητές/τριες, 22 συνοδοί γονείς και 3 εκπαιδευτικοί.
* Το πρόγραμμα της εκδρομής θα περιλαμβάνει: Αναχώρηση στις 07:00 π.μ. 31/03/2017 από το χώρο της εκκλησίας της Νέας Ραιδεστού για Αθήνα μέσω Εθνικής οδού και επιστροφή από την Αθήνα το απόγευμα της Κυριακής 2/04/2017 στο ίδιο σημείο, από την ίδια διαδρομή. Επισκέψεις: Βουλή των Ελλήνων, Μέγαρο Παλαιάς Βουλής, Μουσείο Ακρόπολης, Ακρόπολη, Αττικό Πάρκο, Ευγενίδειο Ίδρυμα ή Μουσείο Κυκλαδικής Τέχνης ή θωρηκτό Αβέρωφ.
* Για τη διαμονή των μαθητών/τριών και γονέων ζητούνται δίκλινα ή τρίκλινα δωμάτια ανάλογα με τις συμμετοχές και για τη διαμονή των τριών συνοδών τρία μονόκλινα.
* Διαμονή σε ξενοδοχείο τεσσάρων αστέρων τουλάχιστον, με πρωινό ή ημιδιατροφή, στην περιοχή της Ακρόπολης.
* Οι προσφορές για ξενοδοχεία παρακαλούμε να μην υπερβαίνουν τις τέσσερις (4).

Η προσφορά θα πρέπει να περιέχει και να εξασφαλίζει τα παρακάτω:

* Λεωφορείο άριστης κατάστασης, το οποίο θα είναι διαθέσιμο όλο το 24ωρο.
* Δωρεάν ξενάγηση στην Ακρόπολη και το Μουσείο της από διπλωματούχο ξεναγό.
* Διάθεση συνοδού από το πρακτορείο σε όλη τη διάρκεια του ταξιδιού.
* Υποχρεωτική ασφάλεια αστικής-επαγγελματικής ευθύνης, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες του συγκεκριμένου σχολείου.
* Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές για τη μεταφορά μαθητών.
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου, με ποσό που θα καθοριστεί από τη Διεύθυνση του Σχολείου.
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανώτερης βίας (εκλογές κ.λπ.), δεν θα έχει καμία επιβάρυνση το σχολείο.
* Για τις παραπάνω υπηρεσίες ζητείται η τελική επιβάρυνση ανά μαθητή (με ΦΠΑ).
* Όνομα και κατηγορία καταλύματος και υπεύθυνη δήλωση ότι το ξενοδοχείο διαθέτει νόμιμη άδεια λειτουργίας και ότι πληρούνται όλοι οι όροι ασφάλειας και υγιεινής.
* Επιστροφή του ποσού συμμετοχής μαθητή/τριας στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.
* Οι όροι της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.
* Κατά την αναχώρηση θα δοθούν αποδείξεις πληρωμής στον κάθε γονέα χωριστά.
* Με την προσφορά, θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.

Οι προσφορές θα πρέπει να κατατεθούν σε κλειστούς φακέλους μέχρι και τη Δευτέρα 21/11/2017 και ώρα 10:30 π.μ. στο γραφείο της Δ/νσης του 2ου Δ. Σχ. Νέας Ραιδεστού.

ΠΡΟΣΟΧΗ:

Ο διαγωνισμός δεν είναι μόνο μειοδοτικός. Θα ληφθεί υπόψη η όσο το δυνατόν αναλυτική και πιστή περιγραφή των μέσων και των υπηρεσιών (όπως ζητούνται από την προκήρυξη), η εμπειρία των τουριστικών γραφείων σε πολυήμερες σχολικές εκδρομές και οι αξιολογήσεις από το σχολείο μας ή και από άλλα σχολεία που πήγαν εκδρομή με το τουριστικό γραφείο.

Ο Δ/ντής

Τζιουμάκης Γεώργιος